Source: https://www.metalgate-eshop.sk/Obchodne-podmienky-a3_0.htm
Timestamp: 2020-05-25 00:43:01+00:00

Document:
COLP Phase #12
SUFFOCATE WITH YOUR FAME The New World Order
Spolku MetalGate, z. s., so sídlom Broncova 1055, 25230 Řevnice, identifikačné číslo: 22711074,
zapísaného v obchodnom registri vedenom na Mestskom súde v Prahe pod spisovou značkou L 24811
na predaj tovaru prostredníctvom on-line obchodu umiestneného na internetovej adrese https://metalgate-eshop.sk
Tieto obchodné podmienky (ďalej len „obchodné podmienky“) spolku MetalGate, z. s., so sídlom Broncova 1055, 25230 Řevnice, identifikačné číslo 22711074, ktorý je zapísaný v obchodnom registri vedenom na Mestskom súde v Prahe pod spisovou značkou L 24811 (ďalej len „predávajúci“), upravujú v súlade s ustanovením § 1751 ods. 1 zákona č. 89/2012 Zb. Občiansky zákonník v znení neskorších predpisov (ďalej len „Občiansky zákonník“) vzájomné práva a povinnosti zmluvných strán vzniknuté v súvislosti alebo na základe kúpnej zmluvy (ďalej len „kúpna zmluva“) uzatvárané medzi predávajúcim a inou fyzickou osobou (ďalej len „kupujúci“) prostredníctvom internetového obchodu predávajúceho. Internetový obchod je predávajúcim prevádzkovaný na webovej stránke umiestnenej na internetovej adrese https://metalgate-eshop.sk (ďalej len „webová stránka“), a to prostredníctvom rozhrania webovej stránky (ďalej len „webové rozhranie obchodu“).
NÁKUP BEZ REGISTRÁCIE, REGISTRÁCIA A NÁKUP S POUŽÍVATELSKÝM ÚČTOM
Na základe registrácie kupujúceho (vyplnenie a odoslanie registračného formulára) vykonanej na webovej stránke môže kupujúci pristupovať do svojho používateľského rozhrania (používateľského konta). Zo svojho používateľského účtu môže kupujúci vykonávať objednávanie tovaru.
Prístup do používateľského účtu je zabezpečený používateľským menom a heslom. Kupujúci je povinný zachovávať mlčanlivosť, ktorá sa týka informácií potrebných na prístup do jeho používateľského účtu.
Predávajúci môže zrušiť používateľský účet, a to najmä v prípade, keď kupujúci svoj používateľský účet dlhšie ako 6 mesiacov nevyužíva, či v prípade, keď kupujúci poruší svoje povinnosti z kúpnej zmluvy (vrátane obchodných podmienok).
Kupujúci berie na vedomie, že webové rozhranie alebo používateľský účet nemusia byť dostupné nepretržite, a to najmä s ohľadom na nutnú údržbu hardvérového a softvérového vybavenia predávajúceho, prípadne nutnú údržbu hardvérového a softvérového vybavenia tretích osôb.
Všetka prezentácia tovaru umiestnená vo webovom rozhraní obchodu je informatívneho charakteru a predávajúci nie je povinný uzatvoriť kúpnu zmluvu, ktorá sa týka tohto tovaru. Ustanovenie § 1732 ods. 2 Občianskeho zákonníka sa nepoužije.
Webové rozhranie obchodu obsahuje informácie o tovare, a to vrátane uvedenia cien jednotlivého tovaru a nákladov za vrátenie tovaru, ak tento tovar zo svojej podstaty zvyčajne nemožno vrátiť poštovou cestou. Ceny tovaru zostávajú v platnosti, kým sú zobrazované vo webovom rozhraní obchodu. Týmto ustanovením nie je obmedzená možnosť predávajúceho uzatvoriť kúpnu zmluvu za individuálne dohodnutých podmienok.
Pred zaslaním objednávky predávajúcemu je kupujúcemu umožnené skontrolovať a meniť údaje, ktoré do objednávky kupujúci vložil, a to aj s ohľadom na možnosť kupujúceho zisťovať a opravovať chyby vzniknuté pri zadávaní dát do objednávky. Objednávku odošle kupujúci predávajúcemu kliknutím na tlačidlo „ODOSLAŤ OBJEDNÁVKU“. Údaje uvedené v objednávke sú predávajúcim považované za správne. Predávajúci bezodkladne po prijatí objednávky toto prijatie kupujúcemu potvrdí elektronickou poštou, a to na adresu elektronickej pošty kupujúceho uvedenú v používateľskom účte či v objednávke (ďalej len „elektronická adresa kupujúceho“).
Všetky ceny, uvedené na tejto webovej stránke, sú ceny konečné a nezahrňujú DPH. Predávajúci nie je platcom DPH.
Ceny sú uvedené pri každom tovare za jeden kus.
v hotovosti v Zásielkovni na mieste určenom kupujúcim v objednávke,
bezhotovostne prevodom na účet predávajúceho č. 7362286001/5500, vedeného v spoločnosti Raiffeisenbank a.s. (ďalej len „účet predávajúceho“),
bezhotovostne prostredníctvom platobných systémov PayPal a GoPay,
Predávajúci nepožaduje od kupujúceho zálohu či inú obdobnú platbu. Týmto nie je dotknuté ustanovenie čl. 4.6 obchodných podmienok, ktoré sa týka povinnosti uhradiť kúpnu cenu tovaru vopred.
V prípade platby v hotovosti alebo v prípade platby na dobierku je kúpna cena splatná pri prevzatí tovaru. V prípade bezhotovostnej platby prevodom na účet predávajúceho je kúpna cena splatná do 14 dní od uzatvorenia kúpnej zmluvy.
V prípade bezhotovostnej platby je kupujúci povinný uhrádzať kúpnu cenu tovaru spolu s uvedením variabilného symbolu platby. V prípade bezhotovostnej platby je záväzok kupujúceho uhradiť kúpnu cenu splnený okamihom pripísania príslušnej sumy na účet predávajúceho.
Predávajúci je oprávnený, a to najmä v prípade, že zo strany kupujúceho nedôjde k dodatočnému potvrdeniu objednávky (čl. 3.6), požadovať uhradenie celej kúpnej ceny ešte pred odoslaním tovaru kupujúcemu. Ustanovenie § 2119 ods. 1 Občianskeho zákonníka sa nepoužije.
Ak je to v obchodnom styku zvyčajné alebo ak je tak ustanovené všeobecne záväznými právnymi predpismi, vystaví predávajúci vo veci platieb realizovaných na základe kúpnej zmluvy kupujúcemu daňový doklad – faktúru. Faktúru vystaví predávajúci kupujúcemu po uhradení ceny tovaru a zašle ju v elektronickej podobe na elektronickú adresu kupujúceho. Predávajúci NIE JE platcom dane z pridanej hodnoty.
Kupujúci berie na vedomie, že podľa ustanovenia § 1837 Občianskeho zákonníka nemožno, okrem iného, odstúpiť od kúpnej zmluvy o dodávke tovaru, ktorý bol upravený podľa priania kupujúceho alebo pre jeho osobu, od kúpnej zmluvy o dodávke tovaru, ktorý podlieha rýchlej skaze, ako aj tovaru, ktorý bol po dodaní nenávratne pomiešaný s iným tovarom, od kúpnej zmluvy o dodávke tovaru v uzavretom obale, ktorý spotrebiteľ z obalu vyňal a z hygienických dôvodov ho tak nie je možné vrátiť, a od kúpnej zmluvy o dodávke zvukovej alebo obrazovej nahrávky alebo počítačového programu, ak porušil ich pôvodný obal.
Ak nejde o prípad uvedený v čl. 5.1 obchodných podmienok či o iný prípad, keď nemožno od kúpnej zmluvy odstúpiť, má kupujúci v súlade s ustanovením § 1829 ods. 1 Občianskeho zákonníka právo od kúpnej zmluvy odstúpiť, a to do štrnástich (14 ) dní od prevzatia tovaru, pričom v prípade, že predmetom kúpnej zmluvy je niekoľko druhov tovaru alebo dodanie niekoľkých častí, plynie táto lehota odo dňa prevzatia poslednej dodávky tovaru. Odstúpenie od kúpnej zmluvy musí byť predávajúcemu odoslané v lehote uvedenej v predchádzajúcej vete. Na odstúpenie od kúpnej zmluvy môže kupujúci využiť vzorový formulár poskytovaný predávajúcim, ktorý tvorí prílohu obchodných podmienok. Odstúpenie od kúpnej zmluvy môže kupujúci zasielať, okrem iného, na adresu prevádzky predávajúceho alebo na adresu elektronickej pošty predávajúceho objednavky@metalgate-eshop.sk.
V prípadoch, keď má kupujúci v súlade s ustanovením § 1829 ods. 1 Občianskeho zákonníka právo od kúpnej zmluvy odstúpiť, je predávajúci tiež oprávnený kedykoľvek od kúpnej zmluvy odstúpiť, a to až do lehoty prevzatia tovaru kupujúcim. V takomto prípade vráti predávajúci kupujúcemu kúpnu cenu bez zbytočného odkladu, a to bezhotovostne na účet určený kupujúcim.
Práva a povinnosti zmluvných strán týkajúce sa práv z chybného plnenia sa riadia príslušnými všeobecne záväznými právnymi predpismi (najmä ustanoveniami § 1914 až 1925, § 2099 až 2117 a § 2161 až 2174 Občianskeho zákonníka a zákonom č. 634/1992 Zb. o ochrane spotrebiteľa v znení neskorších predpisov).
má tovar vlastnosti, ktoré si strany dohodli, ak chýba taká dohoda, má také vlastnosti, ktoré predávajúci alebo výrobca opísal alebo ktoré kupujúci očakával vzhľadom na charakter tovaru a na základe reklamy propagujúcej tento tovar,
tovar sa hodí na účel, ktorý predávajúci uvádza alebo na ktorý sa tovar rovnakého druhu bežne používa,
tovar zodpovedá kvalitou alebo vyhotovením dohovorenej vzorke alebo predlohe, ak boli akosť alebo vyhotovenie určené podľa dohodnutej vzorky alebo predlohy,
Ustanovenia uvedené v čl. 7.2 obchodných podmienok sa nepoužijú v prípade tovaru predávaného za nižšiu cenu na chybu, pre ktorú bola nižšia cena dohodnutá, na opotrebenie tovaru spôsobené jeho zvyčajným používaním, pri použitom tovare na chybu zodpovedajúcu miere používania alebo opotrebenia, ktorú tovar mal pri prevzatí kupujúcim, alebo ak to vyplýva z povahy tovaru.
Ak sa prejaví chyba v priebehu šiestich mesiacov od prevzatia, znamená to, že tovar bol chybný už pri prevzatí. Kupujúci je oprávnený uplatniť právo z chyby, ktorá sa vyskytne na spotrebnom tovare v priebehu dvadsiatich štyroch mesiacov od prevzatia.
Ďalšie práva a povinnosti strán súvisiace so zodpovednosťou predávajúceho za chyby upravuje reklamačný poriadok predávajúceho, ktorý tvorí prílohu číslo 1 k týmto obchodným podmienkam.
Vybavovanie sťažností spotrebiteľov zaisťuje predávajúci prostredníctvom elektronickej adresy . Informácie o vybavení sťažnosti kupujúceho zašle predávajúci na elektronickú adresu kupujúceho.
Mimosúdne riešenie spotrebiteľských sporov z kúpnej zmluvy má na starosti Česká obchodná inšpekcia, so sídlom Štěpánská 567/15, 120 00 Praha 2, IČO: 000 20 869, internetová adresa: https://adr.coi.cz/cs. Pri riešení sporov medzi predávajúcim a kupujúcim z kúpnej zmluvy je možné využiť platformu riešenia sporov on-line, ktorá sa nachádza na internetovej adrese http://ec.europa.eu/consumers/odr.
Svoju informačnú povinnosť voči kupujúcemu v zmysle čl. 13 Nariadenia Európskeho parlamentu a Rady 2016/679 o ochrane fyzických osôb pri spracovaní osobných údajov a voľnom pohybe týchto údajov a o zrušení smernice 95/46/ES (všeobecné nariadenie o ochrane osobných údajov) ( ďalej len „nariadenie GDPR“) súvisiace so spracovaním osobných údajov kupujúceho na účely plnenia kúpnej zmluvy, na účely rokovania o tejto zmluve a na účely plnenia verejnoprávnych povinností predávajúceho plní predávajúci prostredníctvom osobitného dokumentu OCHRANA OSOBNÝCH ÚDAJOV V METALGATE-ESHOP.
Kupujúci súhlasí so zasielaním informácií súvisiacich s tovarom, službami alebo podnikom predávajúceho na elektronickú adresu kupujúceho a ďalej súhlasí so zasielaním obchodných oznámení predávajúcim na elektronickú adresu kupujúceho. Svoju informačnú povinnosť voči kupujúcemu v zmysle čl. 13 nariadenia GDPR súvisiacu so spracovaním osobných údajov kupujúceho na účely zasielania obchodných oznámení plní predávajúci prostredníctvom osobitného dokumentu.
Ak vzťah založený kúpnou zmluvou obsahuje medzinárodný (zahraničný) prvok, potom sa musia strany dohodnúť, že vzťah sa riadi českým právom. Voľbou práva podľa predchádzajúcej vety nie je kupujúci, ktorý je spotrebiteľom, zbavený ochrany, ktorú mu poskytujú také ustanovenia, od ktorých sa nemožno odchýliť a ktoré by sa v prípade absencie voľby práva inak použili podľa ustanovenia čl. 6 ods. 1 Nariadenia Európskeho parlamentu a Rady (ES) č. 593/2008 zo dňa 17. júna 2008 o rozhodnom práve pre zmluvné záväzky.
Ak je niektoré ustanovenia obchodných podmienok neplatné alebo neúčinné alebo sa takým stane, namiesto neplatných ustanovení nastúpi ustanovenie, ktorého zmysel sa neplatnému ustanoveniu čo najviac približuje. Neplatnosťou alebo neúčinnosťou jedného ustanovenia nie je dotknutá platnosť ostatných ustanovení.
doručovacia adresa MetalGate, z.s., U Nikolajky 11, Praha 5, 150 00
adresa elektronickej pošty objednavky@metalgate-eshop.sk,
telefón +420 602526025.
pre metalgate-eshop.sk, spracovaný s ohľadom na špecifiká kategórií tovaru
REKLAMAČNÉ PODMIENKY CD, DVD, LP, KAZETY A KNIHY
Kontakty v prípade reklamácie: reklamacie@metalgate-eshop.sk alebo z.brtnicka@mmcpraha.cz, tel. +420 602526025
Reklamácia (CD, DVD, LP, kazety a knihy)
Ak zistí kupujúci, že dodaný tovar má chybu alebo je po dodaní poškodený, je nutné ho zaslať späť na reklamáciu. Reklamácie budú vybavené v súlade s právnym poriadkom, ktorý je platný v danom období v ČR.
Kupujúci je povinný reklamovaný tovar zaslať alebo osobne dopraviť na adresu: MetalGate, z. s., U Nikolajky 11, 150 00 Praha 5. Osobné vybavenie reklamácií sa vykonáva v pracovné dni v čase od 9:00 do 17:00.
Pokiaľ kupujúci zašle reklamovaný tovar na vyššie uvedenú adresu, urobí tak prostredníctvom Slovenskej pošty či inej doručovacej spoločnosti, a to bežným obchodným balíkom alebo pomocou ktorejkoľvek zásielkovej služby (PPL, DPD, Zasielkovňa a pod.). Pokiaľ bude reklamácia zaslaná dobierkou, nebude táto zásielka predávajúcim prijatá. Predávajúci odporúča tovar poistiť a dobre zabaliť, pretože za prípadné poškodenie či stratu pri preprave, nenesie predávajúci žiadnu zodpovednosť a tovar by tak nemusel byť vôbec prijatý predávajúcim na reklamáciu.
Možnosť vykonať reklamáciu dodaného tovaru sa vzťahuje len na tovar, ktorý bol zakúpený u prevádzkovateľa tejto webovej stránky, teda predávajúceho.
Kupujúci má povinnosť pri dodaní objednaného tovaru dopravcom skontrolovať fyzický stav zásielky a prijatého tovaru. Akékoľvek nesúlady či poškodenie musí ihneď na mieste komunikovať s dopravcom a zapísať zistené skutočnosti do prepravného listu (v prípade Českej alebo Slovenskej pošty spísať reklamačný protokol). V prípade väčších poškodení kupujúci neprevezme zásielku vôbec od dopravcu a telefonicky či e-mailom túto skutočnosť oznámi predávajúcemu. Pokiaľ kupujúci podpíše dopravcovi bezchybné dodanie zásielky a nie je žiadny problém zapísaný, tak neskoršia reklamácia nebude uznaná, pretože to znamená, že tovar bol dodaný v poriadku a k fyzickému poškodeniu došlo až po riadnom odovzdaní zásielky.
Na uplatnenie reklamácie je potrebné doložiť doklad o nákupe tovaru, opis reklamovanej chyby a pokiaľ možno nepoškodený pôvodný obal (pokiaľ nie je tento tovar predmetom reklamácie).
Po posúdení oprávnenosti reklamácie na strane predávajúceho bude kupujúcemu zaslané vyjadrenie a v prípade, že bude reklamácia oprávnená, zašle predávajúci späť buď nový tovar, alebo vráti kupujúcemu peniaze.
Vrátenie tovaru (CD, DVD, LP, kazety a knihy)
Kupujúci má právo podľa platných zákonných ustanovení Občianskeho zákonníka a zákona na ochranu spotrebiteľa, právo odstúpiť od kúpnej zmluvy uzatvorenej prostredníctvom internetového obchodu do 14 dní od prevzatia tovaru a tovar vrátiť.
Ak sa kupujúci rozhodne tovar vrátiť, musí nepoškodený tovar, bez známok používania alebo opotrebovania, najlepšie v pôvodnom obale poslať späť v uvedenej lehote (určujúci je dátum doručenia späť predávajúcemu). Po prijatí vráteného tovaru, predávajúci obratom kupujúcemu vráti späť sumu zodpovedajúcu kúpnej cene vopred dohodnutým spôsobom, najneskôr v lehote 30 kalendárnych dní.
Kupujúci nemôže odstúpiť od kúpnej zmluvy na dodávku audio a videonahrávok, ak poruší ich originálny obal a v prípade, že nie je v zmysle platnej legislatívy považovaný za spotrebiteľa, ale nakúpil predmetný tovar s cieľom podnikania na IČO.
REKLAMAČNÉ PODMIENKY PRE VSTUPENKY
Dôležité upozornenie: Pri uzatvorení kúpnej zmluvy na nákup vstupeniek, v súlade s ustanovením § 1837 písm. j) zákona č. 89/2012 Zb. Občiansky zákonník v znení neskorších predpisov, nemá kupujúci právo od zmluvy uzatvorenej medzi kupujúcim a predávajúcim odstúpiť podľa ustanovenia § 1829 Občianskeho zákonníka (odstúpenie od zmluvy do 14 dní bez udania dôvodov), a to vzhľadom na to, že ide o zmluvu o využití voľného času a plnenie je podnikateľom, teda v tomto prípade usporiadateľom akcie, poskytované v určenom termíne.
Reklamácia tlačenej vstupenky
Ak zistí kupujúci, že dodaná vstupenka je po dodaní poškodená, je nutné okamžite kontaktovať predávajúceho. Kupujúci kontaktuje predávajúceho telefonicky alebo e-mailom a podá správu o poškodení veci.
Kupujúci je ďalej povinný zhotoviť fotodokumentáciu poškodenej vstupenky a tú zaslať e-mailom na kontaktnú adresu (pozri vyššie) alebo reklamovanú vstupenku zaslať alebo osobne dopraviť na adresu: MetalGate, z. s., U Nikolajky 11, 150 00 Praha 5. Osobné vybavenie reklamácií sa vykonáva v pracovné dni v čase od 9:00 do 17:00.
Predávajúci vystaví duplikát vstupenky a zašle ho kupujúcemu v objednávke alebo v reklamačnom e-maile na uvedený kontakt. Pôvodná vstupenka tým stráca platnosť a platný je duplikát.
Ak hrozí nebezpečenstvo z omeškania (lehota na odoslanie reklamovanej vstupenky je kratšia ako 48 hodín), vymení predávajúci poškodenú vstupenku za duplikát priamo na mieste konania akcie.
Reklamácia elektronickej vstupenky
Kupujúci nemá nárok na výmenu vstupenky. V prípade poškodenia, zničenia, straty, odcudzenia či iného znehodnotenia vstupenky nebude vstupenka nahradzovaná novou a kupujúcemu nebude poskytnutá náhrada.
Predávajúci nenesie žiadnu zodpovednosť za to, že nebude kupujúcemu doručená vstupenka z dôvodov spočívajúcich na strane kupujúceho, a to najmä z dôvodov, že nebude možné vstupenku kupujúcemu doručiť na e-mail, ktorý kupujúci uviedol (napr. preplnená schránka, spam filter atp.).
V prípade, že kupujúci nedostal vstupenku najneskôr do 24 hodín po plnom uhradení vstupného, t. j. po pripísaní plnej predajnej ceny vstupenky na účet predávajúceho, je povinný bezodkladne, najneskôr však do 48 hodín od dňa uplynutia uvedenej lehoty na doručenie vstupenky, kontaktovať predajcu a oznámiť mu, že nedostal uhradenú vstupenku. Na tieto účely je kupujúci povinný oznámiť predajcovi meno a e-mail, ktoré uviedol ako kontaktné, resp. identifikačné údaje pri nákupe vstupenky. V prípade, že predajca zistí, že vstupenka skutočne nebola kupujúcemu doručená a nepôjde o prípad uvedený v predchádzajúcom odseku tohto poriadku a zároveň kupujúci oznámil predajcovi, že mu vstupenka nebola doručená vo vyššie uvedenej lehote a vyššie uvedeným spôsobom, bude ďalej postupované spôsobom uvedeným nižšie:
Predávajúci sa zaväzuje najneskôr do 24 hodín, najdlhšie však 1 hodinu pred konaním akcie, zaslať kupujúcemu znovu vstupenku na e-mail, ktorý kupujúci uviedol.
V prípade, že už došlo ku konaniu akcie, zaväzuje sa predávajúci vrátiť kupujúcemu uhradené vstupné, a to najneskôr do 14 dní odo dňa uplatnenia reklamácie kupujúcim.
Vrátenie vstupného (platí pre tlačené i elektronické vstupenky)
Kupujúci má nárok na vrátenie vstupného za vstupenku iba v nasledujúcich prípadoch a za nižšie uvedených podmienok.
V prípade, že zo strany predávajúceho ako usporiadateľa dôjde k úplnému zrušeniu akcie, bude kupujúci, ktorý predávajúcemu poskytol svoj kontakt (e-mail, telefón, poštová adresa, fax a pod.), prostredníctvom tohto kontaktu bude vyrozumený o tom, že akcia je zrušená. Predávajúci nezodpovedá kupujúcemu za to, že ho nebude možné prostredníctvom tohto kontaktu včas zastihnúť alebo ak kupujúci dostane včas odoslané upovedomenie o zrušení akcie s oneskorením.
Ak dôjde zo strany predávajúceho ako usporiadateľa k úplnému zrušeniu akcie, bude predávajúci vracať nižšie opísaným spôsobom vstupné v plnom rozsahu.
Ak budú splnené podmienky vrátenia vstupného podľa vyššie uvedeného odseku 2.5.3 bude vstupné kupujúcemu vrátené:
v prípade platby bankovým prevodom na bankový účet, z ktorého bolo vstupné zaslané,
v prípade platby kartou, prostredníctvom platobnej karty, ktorou bola vykonaná úhrada vstupného,
v prípade platby v hotovosti vrátením hotovosti v predajnom mieste, kde bola transakcia uskutočnená
v prípade platby cez platobnú bránu refundáciou na účet kupujúceho vrátenie plnej ceny vstupného uhradeného kupujúcim dôjde najneskôr do 14 dní odo dňa, keď došlo k zrušeniu akcie.
OGY5YzVj

References: § 1751
 § 1732
 čl. 4
 § 2119
 § 1837
 čl. 5
 § 1829
 § 1829
 § 1914
 § 2099
 § 2161
 čl. 7
 čl. 13
 čl. 13
 čl. 6
 § 1837
 § 1829